钦定古今图书集成/方舆汇编/职方典/第1519卷 > 《通志》
## 钦定古今图书集成/方舆汇编/职方典/第1519卷 > 《通志》

窝泥

或曰斡泥。” 男环耳跣足。妇衣花布衫，以红白绵绳辫发数绺，海贝杂珠盘旋为螺髻，穿青黄珠垂胸为络。裳无襞积，红黑纱缕间杂饰其左右。既适人，则以藤束膝下为识。娶妇数年无子，则出之。丧无棺，吊者击锣鼓摇铃，头插鸡尾跳舞，名曰“洗鬼。” 忽泣忽饮三日。采松为架，焚而葬其骨。祭用牛羊，挥扇环歌，拊掌踏足，以钲鼓芦笙为乐。食无著，以手抟饭，勤生啬用。积贝一百二十索为一窖，死则嘱其子：“我生平藏贝若干矣，汝取某处窖馀，留为来生用。” 临安郡属县及左能寨、思陀溪处落恐诸长官司、景东、越州皆有之。《𥔲嘉县》又曰：和泥，男子剪发齐眉，衣不掩胫，饮酒以一人吹芦笙为首，男女连手周旋跳舞为乐。死以雌雄鸡各一殉葬。“阿迷” 州。称“阿泥。” “《邓川州》称“俄泥。”